Ny trend – nu ryger armen til blinklyset

Forleden præsenterede Tesla sin nye Model 3 og en af de ting, der har skabt røre, er, at armen til blinklyset er skiftet ud med knapper på rattet. Det samme har Tesla i øvrigt gjort på Model S og Model X.

Men det kan vi måske godt vænne os til, for Tesla er ikke de eneste, der kigger i den retning.

Også Ferrari leger med ideen, og det samme gør Volkswagen. En patentansøgning, indsendt tidligere på sommeren, viser, at Volkswagen har udviklet et forslag til et rat, hvor blinklys og andre funktioner styres af kapacitive eller fysiske knapper på rattet.

I patentet, der kan ses her, kan man se nedestående illustration. Samtidig forklarer Volkswagen:

“Køretøjsrat med en elektronisk anordning med et betjeningselement (20) fastgjort til rattet, især til styring af køretøjsfunktioner i et køretøj, kendetegnet ved, at betjeningselementet (20) indeholder en berøringsfølsom sensorflade (26; 30) , som genererer et elektronisk signal ved berøring”.

En af de væsentligste årsager til at aflive armen til blinklyset er økonomi. Bilproducenterne kan spare enorme summer ved at udskifte blinklys og vinduesviskergreb med knapper i stedet. Og i et marked, hvor både Tesla og kinesiske producenter konstant presser priserne, er enhver besparelse velkommen.

Hvad tænker du? Kan du leve med knapper i stedet? Giv din mening til kende i kommentarsporet nedenfor ..

På den faceliftede Model 3 er armen til blinklys skiftet ud med knapper på rattet.

Ny trend – nu ryger armen til blinklyset